Index - Tudomány - Kenőcsök lesznek a jövő gyógyszerei
Kívülről aktiválható nanokapszulákkat fejlesztettek ki amerikai kutatók.
Magyar találmány csökkentheti az infarktus utáni szövetpusztulást
5-10 év múlva lehet gyógyszer az ELTE-n fehérjeevolúcióval kifejlesztett gátlószerből.
Amerikai kutatók elsőként demonstrálták, hogy a gének működését szabályozó anyagokat a kereskedelmi forgalomban lévő testápolókkal bőrön át is be lehet juttatni a sejtekbe. Az amerikai tudományos akadémia folyóiratában (PNAS) ismertetett technológiának a jövőben életmentő szerepe lehet a bőrrák terápiájában.
A bőr mélyebb rétegeiben lévő sejtekhez különösen nehéz eljuttatni a génszabályozáshoz szükséges anyagokat, mert a bőr feladata eredendően a szervezet védelme. Az Északnyugati Egyetem munkatársai gömbalakzatú nukleinsav nanoszemcsékből álló szert dolgoztak ki, amely képes behatolni a bőr mélyebb rétegeibe.
A technológia kulcsa az alkalmazott nukleinsav gömbszerkezete és sűrűsége. A lineáris láncú nukleinsavak ugyanis nem képesek belépni a sejtekbe, ám a Chad Mirkin csoportja által kifejlesztett gömbalakzatba rendeződött nukleinsavak bejutnak. Közvetlenül a bőrön alkalmazva – például egy testápoló krémben eloszlatva – a hatóanyag eljut a célsejtekhez, és azokon belül a megcélzott, betegséget okozó génhez. Itt egyszerűen kikapcsolja a hibásan működő gént, miközben a többi gént érintetlenül hagyja.
Az új típusú kezelést elsőként a melanoma és a pikkelysejtes karcinoma terápiájában próbálják ki. Tervezik tesztelését a gyakori gyulladásos bőrbetegségnél, a pikkelysömörnél, a cukorbetegség következtében kialakult sebeknél és bizonyos genetikai eredetű bőrbetegségeknél is. Azt is fontolgatják, hogy a későbbiekben a bőr ráncosodásának kezelésére is kipróbálják.